Alueiden komitean lausunto aiheesta "Vuosikertomus Yhteenkuuluvuusrahastosta tuettu toimi 1993/1994"

(96/C 100/27)

Alueiden komitea päätti 13. maaliskuuta 1995 valmistella Euroopan yhteisön perustamissopimuksen 198 c artiklan mukaisesti lausunnon aiheesta "Vuosikertomus Yhteenkuuluvuusrahastosta tuettu toimi 1993/1994".

Lausunnon valmistelu annettiin valiokunta 8:n "Taloudellinen ja sosiaalinen yhteenkuuluvuus Sosiaalipolitiikka Kansanterveys" vastuulle. Esittelijänä toimi José Vieira de Carvalho.

Alueiden komitea hyväksyi 20. 21. syyskuuta 1995 pidetyssä yhdeksännessä täysistunnossaan syyskuun 21. päivän kokouksessa seuraavan lausunnon.

Ottaen huomioon koheesiorahastosta tuetun toimen perustamisesta 30. päivänä maaliskuuta 1993 annetun neuvoston asetuksen (ETY) N:o 792/93,

ottaen huomioon alueiden komitean lausunnon (CdR 16/94) ehdotuksista nimeltä "Ehdotus neuvoston asetukseksi koheesiorahaston perustamisesta" ja "Ehdotus neuvoston asetukseksi (EY) koheesiorahaston perustamisesta annettua asetusta (EY) koskevista soveltamissäännöksistä",

ottaen huomioon, että tilintarkastustuomioistuin on esittänyt erikoiskertomuksen N:o 1/95 koheesiorahastosta tuetusta toimesta, joka kattaa saman ajanjakson kuin komission kertomus,

ottaen huomioon yhteisön viidennen ohjelman ympäristöä ja pysyvää kehitystä koskevasta politiikasta ja toiminnasta,

ottaen huomioon komission tiedonannon "yhteisen liikennealan politiikan tulevasta kehityksestä"

1. Alueiden komitea ilmaisee komissiolle ja jäsenvaltioille tyytyväisyytensä niiden pyrkimyksistä vakiinnuttaa koheesiorahastosta tuettuja toimia näin lyhyessä määräajassa, ja se on tietoinen oikeudellisen epävarmuuden aiheuttamista vaikeuksista, koska Maastrichtin sopimusta ei vielä tuolloin ollut ratifioitu.

2. Alueiden komitea haluaa täsmentää, että suurin osa huomautuksista, jotka koskevat rahoituskeinoa sovellettaessa syntyviä vaikeuksia tai puutteita, on esitetty, jotta samanlaisia ongelmia ei enää syntyisi koheesiorahastoa käytettäessä. Toisin sanoen huomautusten tarkoituksena on parantaa koheesiorahaston toimintaa.

2.1. Alueiden komitea korostaa, että koheesiorahaston tehokkuus tulee taata kaikin mahdollisin keinoin.

3. Mitä tulee erityisesti alueellisten ja paikallisten viranomaisten rooliin koheesiorahastoon liittyvän keinon käytössä, komitea olisi halunnut, että toimivaltaiset viranomaiset olisivat alueellisella ja paikallisella tasolla olleet kiinteästi sidoksissa koheesiorahastoon liittyvän toimen hallintaan.

3.1. Huomautus viittaa toisaalta alueellisten ja paikallisten viranomaisten aktiiviseen osallistumiseen painopistealueiden laatimisessa sekä hankkeiden tutkimisessa ja valitsemisessa.

3.2. Huomautus tarkoittaa, että edunsaajana olevien jäsenvaltioiden painopistealueet on mahdollisuuksien mukaan laadittava yhdessä suoraan asianomaisten alueellisten ja paikallisten viranomaisten kanssa, ei ainoastaan silloin, kun alueelliset viranomaiset ovat täysin toimivaltaisia määrittelemään ja panemaan täytäntöön näitä hankkeita omalla alueellaan, vaan kaikissa tapauksissa.

3.3. Osallistuminen merkitsee toisaalta, että tukihakemusten liitteenä olisi oltava kyseisten alueellisten ja paikallisten viranomaisten antama lausunto hankkeiden alueellisista ja eri alueiden välisistä vaikutuksista ja että komission olisi otettava huomioon hankkeita hyväksyessään nämä suoraan asianomaisten viranomaisten lausunnot.

3.4. Lisäksi on välttämätöntä, että koheesiorahastosta tuettujen hankkeiden rahoitukseen osallistuvat alueelliset ja paikalliset viranomaiset ottavat myös osaa näiden hankkeiden budjetin valvontaan.

3.5. Hankkeiden seurannan ja arvioinnin osalta alueiden komitea on tyytyväinen komission muotoilemaan huomautukseen (), että jäsenvaltioiden on tulevaisuudessa pyrittävä entistä enemmän siihen, että hankkeiden ympäristövaikutuksista laadittaisiin parempia selvityksiä. Paikalliset ja alueelliset viranomaiset ovat tietoisia siitä, että rahasto perustuu hankkeiden valinnan osalta yhteisön viidenteen ympäristötoimintaohjelmaan sekä muihin ympäristötoimiin, mutta ovat myös huolissaan siitä, noudattavatko rahoitetut hankkeet ilmansaasteita, meluhaittoja, vesien suojelua, kiintojätteiden käsittelyä ja lintujen suojelua koskevia sääntöjä.

3.6. Komitea täsmentää näin ollen, että on korostettava vielä kerran, kuinka tärkeää on, että suoraan asianomaiset alueelliset ja paikalliset viranomaiset osallistuvat, Irlannin mallin mukaisesti, seurantakomiteoiden työskentelyyn. Olisi suotavampaa antaa alueellisen hallinnon valtuudet paikallisille ja alueellisille edustajille ennemmin kuin keskushallinnon edustajille.

3.7. Alueiden komitea toivoo, että tulevaisuudessa äärimmäisen syrjäisillä seuduilla olisi enemmän rahoitettuja hankkeita. Lisäksi komitea haluaa tarkentaa, että tämä mahdollinen äärimmäisen syrjäisille alueille suunnattu rahoituslisä ei olisi pois muiden rahastojen varoista (esim. rakennerahastot).

3.8. Alueiden komitea toivoo, että etusija annettaisiin koheesioavustusta saavien maiden syrjäisimmille alueille.

4. Alueiden komitea muistuttaa tilintarkastustuomioistuimen erityiskertomuksessa esittämästä huolesta, että jotkut vähämerkityksiset hankkeet ovat saattaneet hyötyä rahoituksesta yksinomaan sen pakottavan tarpeen vuoksi, että varat on täytynyt käyttää mahdollisimman pian. Se muistuttaa, että hankkeilla on oltava merkittävä vaikutus alueelliseen ja alueiden väliseen kehitykseen ja että tällainen vaikutus ei sitä paitsi välttämättä liity hankkeen tärkeyteen.

5. Alueiden komitea olisi halunnut saada tietoja hankkeiden rahoittamispyyntöjen kokonaismäärästä ja niiden hankkeiden prosenttiosuudesta, joilta rahoitus on evätty, kielteisten päätösten pääperusteluista sekä alueellisten ja paikallisten viranomaisten mahdollisesta osallistumisesta päätöksentekoon.

6. Olisi aiheellista mitata tulevaisuudessa rahoitettujen hankkeiden sosiaalis-taloudelliset seuraukset (kansallisella, alueellisella ja paikallisella tasolla) esimerkiksi sisällyttämällä vuosikertomuksiin hankkeiden paikallisiin, alueellisiin ja alueiden välisiin vaikutuksiin liittyvä otsikko.

Vuosikertomusten osalta on toivottavaa, että komissio voisi käyttää kaavakuvia ja karttoja esitellessään rahoitettujen hankkeiden kokonaisvaltaista kehitystä.

Jotta näiden kahden alan (infrastruktuurien ja ympäristön) hankkeiden välistä tasapainoa voitaisiin paremmin arvioida, kertomuksissa olisi otettava edelliset vuodet huomioon varojen kannattavan jakautumisen varmistamiseksi ja toteamiseksi. On esimerkiksi valitettavaa havaita tällainen epätasapaino maantieliikenteen hankkeiden ja ympäristöä enemmän huomioon ottavien liikennemuotojen välillä. Varojen käyttöä koskevan epätasapainon toteamisessa on kuitenkin käytettävä yhtä vuotta paljon pidempää seuranta-ajanjaksoa.

7. AK haluaa muistuttaa kuinka tärkeää on, että yhteisön eri interventiotoimenpiteet on sovitettu hyvin yhteen, eli yhtäältä koheesiorahastosta tuettu toimi tai koheesiorahasto ja toisaalta rakennerahastot, Euroopan investointipankki, Intereg II ja muut yhteisön toimintaohjelmat.

AK ottaa huomioon tilintarkastustuomioistuimen erikoiskertomuksessa annetut tiedot. Kertomuksessa todetaan, että joissakin tapauksissa jäsenvaltiot ovat vetäytyneet hankkeista, jotka saavat rahallista avustusta EAKR:lta tai Euroopan investointipankilta käyttääkseen koheesiorahastosta tuetulla keinolla tapahtuvaa rahoitusta. Tällaisia menettelytapoja on tulevaisuudessa vältettävä. Kun rahoitus sovitetaan paremmin yhteen ja kun käytettävissä on enemmän tietoja, vältetään kaksinkertaisen rahoituksen vaarat, samoin kuin sellaisten koheesiorahastosta tuettavien hankkeiden rahoittaminen, jotka voitaisiin hylätä toisen intervention yhteydessä. Lisäksi on varmistettava parempi yhdenmukaisuus kansallisten infrastruktuuriohjelmien kanssa.

8. Alueiden komitea on tietoinen ongelmista, jotka ovat seurausta yhteisön lainsäädännön loukkauksista julkisten hankintasopimusten tekomenettelyssä joissakin maissa, ja toivoo, että nämä ongelmat tullaan lähiaikoina ratkaisemaan.

9. Voimme ainoastaan iloita siitä, että hyväksyttyihin hankkeisiin ei ole liittynyt epäselvyyksiä tai petoksia.

Bryssel, 21. syyskuuta 1995.

Alueiden komitean puheenjohtaja

Jacques BLANC

() Komission vastaus tilintarkastustuomioistuimen erityiskertomukseen.

LIITE alueiden komitean lausuntoon aiheena vuosikertomus Yhteenkuuluvuusrahastosta tuettu toimi asiakirjasta "Koheesiorahaston vuosittainen kertomus 1994 (täydennys)"

Alueiden komitea päätti 18. heinäkuuta 1995 Euroopan yhteisön perustamissopimuksen 198 c artiklan mukaisesti valmistella lausunnon aiheesta "Koheesiorahaston vuosittainen kertomus 1994 (täydennys)".

Valiokunta 8:lle "Taloudellinen ja sosiaalinen yhteenkuuluvuus Sosiaalipolitiikka Kansanterveys" annettiin tehtäväksi valmistella oheinen lausunto liitteeksi lausuntoon aiheesta "Vuosikertomus Yhteenkuuluvuusrahastosta tuettu toimi 1993/1994" KOM(95) 1 lopull. Esittelijänä toimi José Vieira de Carvalho.

Alueiden komitea hyväksyi 20. 21. syyskuuta 1995 pidetyssä 9. täysistunnossaan (kokouksessa 21. syyskuuta 1995) seuraavan liitteen.

Ottaen huomioon koheesion rahoitusvälineen perustamisesta 30. päivänä maaliskuuta 1993 annetun neuvoston asetuksen (ETY) N:o 792/93,

ottaen huomioon alueiden komitean lausunnon aiheista "Ehdotus neuvoston asetukseksi koheesiorahaston perustamisesta" ja "Ehdotus neuvoston asetukseksi (EY) koheesiorahaston perustamisesta annettua asetusta (EY) koskevista soveltamissäännöksistä" (CdR 16/94),

ottaen huomioon, että tilintarkastustuomioistuin on esittänyt erikoiskertomuksen N:o 1/95 koheesiorahastosta tuetusta toimesta, joka kattaa saman ajanjakson kuin komission kertomus,

ottaen huomioon yhteisön viidennen ohjelman ympäristöä ja kestävää kehitystä koskevasta politiikasta ja toiminnasta,

ottaen huomioon komission tiedonannon "yhteisen liikennepolitiikan tulevasta kehityksestä",

ottaen huomioon "Vuosikertomuksen Yhteenkuuluvuusrahastosta tuettu toimi 1993/1994" KOM (95) 1 lopull.1. Alueiden komitea on tyytyväinen todetessaan, että vuosikertomuksessa koheesiorahastosta tuetuista toimista mainittu perusrakenteita koskevien hankkeiden ja ympäristöhankkeiden välinen epäsuhta, joka haittasi ympäristöhankkeita, näyttää pienenevän.

2. Alueiden komitea on tyytyväinen myös siihen, että liikenteen perusrakenteisiin liittyvä rautatieverkosto alkaa saada yhä merkittävämmän osan rahoituksesta verrattuna siihen, mitä se sai koheesion rahoitusvälineen kautta.

3. Lausuntoon tehdyt huomautukset koheesiorahastosta tuetuista toimista koskien alueellisten ja paikallisten yhteisöjen roolia (kohta 3) koskevat myös koheesiorahastoa.

4. Alueiden komitean mielestä on edelleenkin tärkeää, että vuosikertomuksissa on oma otsake paikallisten, alueellisten ja kansallisten hankkeiden vaikutuksille. Hankkeiden tekninen kuvaus kyseisessä vuosikertomuksessa sisältää kohdan yhteiskunnallis-taloudellisista hyödyistä, mutta olisi hyvä esittää perusteellisempaa tietoa.

5. Alueiden komitea pyytää edelleen saada tietoa hankkeiden rahoituspyyntöjen kokonaismäärästä sekä hyväksyttyjen hankkeiden prosentuaalisesta osuudesta, annettujen kielteisten päätösten pääasiallisista syistä sekä paikallis- ja alueviranomaisten mahdollisesta osuudesta päätöksenteossa.

6. Alueiden komitea panee merkille muutamia epäsäännöllisyyksiä hankkeiden hyväksymisessä.